**Forslag vedr. vedligeholdelse af legeplads og bede**

Vores legeplads og bede er gennem årene blevet vedligeholdt af de beboere og bestyrelsesmedlemmer, der er mødt op på arbejdsdagene. Vi har bemærket, at der i flere år desværre har været et ringe fremmøde på vores arbejdsdage, og de få beboere som dukker op er gengangere.

For at sikre, at vores legeplads bliver ved med at være sikker for børnene, velholdt og funktionsdygtig, kræver det en fortsat vedligeholdelse. Desuden er der behov for at bedene luges for ukrudt et par gange i sommerperioden. Da det ikke er bestyrelsesmedlemmerne og enkelte beboeres opgave at varetage vedligeholdelsen af legepladsen og bedene, foreslår vi fra bestyrelsens side, at legeplads, samt bede fremover bliver vedligeholdt af eksterne firmaer og arbejdsdagen aflyses.

Udgiften til vedligeholdelsen af legeplads og bede vurderes at udgøre omkring 20.000 - 25.000 kr. inkl. moms pr. år.

For at bibeholde henlæggelsen på 40.000 kr. til vedligeholdelse af vores veje og stier, foreslår Bestyrelsen, at udgiften til vedligeholdelsen af legepladsen og bede dækkes ved at medlemskontingentet sættes op med 400 kr. årligt.